
МИНИСТЕРСТВО НА ЗДРАВЕОПАЗВАНЕТО


[bookmark: _GoBack]ПЕТА ПРОЦЕДУРА ЗА ПОДБОР НА СПЕЦИАЛИЗАНТИ, НА КОИТО МОЖЕ ДА БЪДЕ ПРЕДОСТАВЯН ФИНАНСОВ СТИМУЛ ПО ПРОЕКТ 
BG05SFPR002-1.014-0001 „НАСЪРЧАВАНЕ НА СПЕЦИАЛИЗАЦИЯТА ПО СПЕЦИАЛНОСТИ И В ОБЛАСТИ С НЕДОСТИГ НА СПЕЦИАЛИСТИ“

Процедурата е разработена в съответствие с изискванията на проект BG05SFPR002-1.014-0001 „Насърчаване на специализацията по специалности и в области с недостиг на специалисти“ и Допълнително споразумение № 01 BG05SFPR002-1.014-0001-C01 по процедура за директно предоставяне на безвъзмездна финансова помощ BG05SFPR002-1.014 „Специализация в здравеопазването +“ – Компонент 2.
МЕСТА ЗА СПЕЦИАЛИЗАНТИ ПО НАСТОЯЩАТА ПЕТА ПРОЦЕДУРА ЗА ПОДБОР НА СПЕЦИАЛИЗАНТИ
Местата за специализанти по настоящата пета процедура за подбор на специализанти са общо 240, разпределени както следва:
1) 165 места за лекари - специализанти, обучаващи се по специалност с база за обучение в някоя от определените за целите на проекта области с най-ниска осигуреност със съответните специалисти – тези специалности по области и брой места за специализанти по настоящата процедура са посочени в следния файл:


2) 75 места за специализанти, обучаващи се по определените за целите на проекта по настоящата процедура за подбор специалности с установен недостиг на специалисти на национално ниво – а именно: Детска психиатрия, Детска хирургия, Епидемиология на инфекциозните болести, Клинична вирусология, Педиатрични здравни грижи, Психиатрични здравни грижи, Спешна медицинска помощ. Броят на местата за специализанти по тези специалности по настоящата процедура са посочени в следния файл:


Всички посочени места са определени на базата на актуализиран анализ, изготвен от Националния център по обществено здраве и анализи, като са взети предвид и броят на специалистите в страната и по области и тяхната възрастова структура в динамика, броят на специализантите в страната, заявените потребности от специалисти, спецификата и значението на отделните специалности, здравните приоритети и броят на специализантите, които има възможност да се финансират по проекта.
Определените по настоящата процедура места за специализанти се заемат по реда на постъпване на заявленията.
ВАЖНО: В случай че броят на кандидатите по дадена специалност в конкретна област (за специалностите, определени по области) или в страната (за специалностите с недостиг на национално ниво) надхвърли определения брой места по настоящата процедура за подбор, този брой може да бъде актуализиран с цел да могат да се класират повече специализанти. Информация за това ще бъде публикувана на интернет страницата на Министерството на здравеопазването, рубрика „За специализанти“.
СРОК НА КАНДИДАТСТВАНЕ ПО НАСТОЯЩАТА ПРОЦЕДУРА ЗА ПОДБОР НА СПЕЦИАЛИЗАНТИ
Настоящата процедура за подбор на специализанти стартира на 01.07.2026 г. и е със срок до 28.02.2027 г. В посочения срок всеки специализант, който отговаря на изискванията за подбор по проекта, може да кандидатства за предоставяне на финансов стимул по проекта за оставащия срок на обучението му за придобиване на специалност.
В края на всеки месец се извършва текущо класиране на кандидатите, подали заявление през предходния месец. Това се налага поради необходимостта да бъде извършена справка дали кандидатите са „самостоятелно заети лица“ към месеца на подаване на заявлението, информацията за което постъпва в компетентните институции в края на следващия месец.
При запълване на предвидените места (включително актуализираните) по настоящата процедура за подбор се изготвя списък на чакащите по проекта (т.е. на специализантите, които отговарят на изискванията за подбор, по реда на постъпване на техните заявления), с цел последващото им участие в класиране по проекта при възможност.
При незаемане на предвидените места в срока по настоящата процедура за подбор и/или наличие на финансов ресурс по проекта се обявява следваща процедура за подбор на специализанти.
НАЧИН НА КАНДИДАТСТВАНЕ
За да кандидатстват в обявената процедура за подбор на специализанти, желаещите подават в Министерството на здравеопазването заявление за кандидатстване за предоставяне на финансов стимул на специализант по проекта. В зависимост от специалността си кандидатът попълва един от следните два образеца на заявление:
1. Специализантите, обучаващи се по специалност с база за обучение в някоя от определените за целите на проекта области с най-ниска осигуреност със съответните специалисти, попълват „Заявление за кандидатстване за предоставяне на финансов стимул на специализант в област с най-ниска осигуреност със специалисти“.
2. Специализантите, обучаващи се по определена за целите на проекта специалност с установен недостиг на специалисти на територията на страната (за настоящата процедура това са специалностите: Детска психиатрия, Детска хирургия, Епидемиология на инфекциозните болести, Клинична вирусология, Педиатрични здравни грижи, Психиатрични здравни грижи, Спешна медицинска помощ), попълват „Заявление за кандидатстване за предоставяне на финансов стимул на специализант по специалност с установен недостиг на специалисти на територията на страната“.
 Кандидатите трябва да приложат към заявлението си и посочените в него документи. Образците на заявления по проект BG05SFPR002-1.014-0001 „Насърчаване на специализацията по специалности и в области с недостиг на специалисти“ са публикувани на интернет страницата на Министерството на здравеопазването, рубрика „За специализанти“.
Подаването на заявления се извършва само по електронен път в Министерството на здравеопазването на електронен адрес: delovodstvo@mh.government.bg или чрез Системата за сигурно електронно връчване.
В подбора вземат участие специализанти, подали коректно попълнено заявление за кандидатстване за предоставяне на финансов стимул на специализант по проекта, и приложили посочените в него документи.
КЛАСИРАНЕ
1. В края на всеки месец се извършва текущо класиране на кандидатите, подали заявление през предходния месец. Първото класиране ще се извърши на 31.08.2026 г. и то ще обхваща кандидатите, подали заявление през месец юли 2026 г. Това се налага поради необходимостта да бъде извършена справка дали кандидатите са „самостоятелно заети лица“ към месеца на подаване на заявлението, информацията за което постъпва в компетентните институции в края на следващия месец. Класирането се публикува на интернет сайта на Министерството на здравеопазването в рубрика „За специализанти“.
2. В класирането участват кандидатите, които са изпратили коректно попълнено заявление за кандидатстване с приложени към него всички необходими документи, и отговарят на обявените изисквания за подбор на специализанти, на които може да бъде предоставян финансов стимул по проекта.
3. Кандидатите, които не са подали изискуемите документи в пълнота или от подадените документи се установява, че не отговарят на изискванията за подбор на специализанти по проект BG05SFPR002-1.014-0001 „Насърчаване на специализацията по специалности и в области с недостиг на специалисти“, не се класират, като се посочват причините за това.
4. Класирането се извършва по реда на подаване на съответния вид заявление за кандидатстване.
5. Информацията за класираните и некласираните кандидати се обявява в края на всеки месец, следващ месеца на подаване на заявление, на интернет страницата на Министерството на здравеопазването, рубрика „За специализанти“, като се посочват и причините за некласирането.
При необходимост броят на местата за специализанти по настоящата процедура за подбор може да бъде актуализиран, информация за което ще бъде публикувана на интернет страницата на Министерството на здравеопазването, рубрика „За специализанти“.
СКЛЮЧВАНЕ НА ДОГОВОР ЗА ПРЕДОСТАВЯНЕ НА ФИНАНСОВ СТИМУЛ НА СПЕЦИАЛИЗАНТ ПО ПРОЕКТА
1. С класираните специализанти се сключва договор за предоставяне на финансов стимул на специализант по проекта по образеца, публикуван на интернет страницата на Министерството на здравеопазването, рубрика „За специализанти“.
Страни по договора са специализантът, неговият работодател и Министерството на здравеопазването. Финансовият стимул по проекта ще се изплаща от Министерството на здравеопазването на специализанта чрез неговия работодател.
2. В срок до 20 работни дни от обявяване на класирането класираните специализанти трябва да представят в Министерството на здравеопазването (на място или по пощата), адрес гр. София, пл. „Света Неделя“ № 5, с придружително писмо в свободен текст, следните документи:
2.1.  Подписан от специализанта и неговия работодател договор за предоставяне на финансов стимул на специализант по проекта – попълва се в 4 (четири) екземпляра;
2.2. Индивидуалния си план за обучение за придобиване на специалност в системата на здравеопазването;
2.3.  Карта за участие* – попълва се и се подписва в 1 (един) екземпляр.
* В раздел II от Картата за участие: Информация за Вашето участие, т. 8. На коя дата стартира Вашето участие? се посочва първо число на месеца, следващ месеца, в който лицето е класирано за предоставяне на финансов стимул по проекта.
Раздел III от Картата за участие: Информация при напускане на проекта не се попълва при предоставянето на договора. Тази информация се попълва след приключване на участието на лицето в проекта.
3. При отказ от сключване на договор от страна на специализант, който е класиран за участие в проекта, същият следва да информира писмено Министерството на здравеопазването за това (на адрес: гр. София, пл. „Света Неделя“ № 5 или на електронен адрес: delovodstvo@mh.government.bg).
4. При отказ на класиран специализант се класира следващият, отговарящ на изискванията за подбор кандидат.
5. С класиран кандидат не се сключва договор за предоставяне на финансов стимул по проекта:
· при отказ по т. 3;
· при непредставяне от страна на специализанта на подписан договор и придружаващите го документи в срок до 20 работни дни от обявяване на класирането;
· ако бъде установено, че специализантът е самостоятелно заето лице по смисъла на проекта;
· ако бъде установено, че специализантът е преустановил специализация, за която е получавал финансов стимул по проекта (тук не се включват лицата, които са прекратили обучението си в база за обучение в област с недостиг на специалисти, но след това са започнали отново обучение по същата специалност в друга база за обучение в област с недостиг на специалисти – тези лица могат да кандидатстват отново по проекта).
6. След подписване на договора от страна на министъра на здравеопазването Министерството на здравеопазването предоставя два оригинални екземпляра от договора на специализанта на посочения в договора адрес за кореспонденция. В 2-седмичен срок специализантът предоставя един екземпляр от договора на своя работодател – страна по договора.

Места нац. ниво ПЕТА процедура.xlsx
Места нац. ниво

		Специалност		Брой места за специализанти,  които могат да се финансират

		Детска психиатрия		4

		Детска хирургия		4

		Клинична вирусология		2

		Епидемиология на инфекциозните болести		5

		Педиатрични здравни грижи		25

		Психиатрични здравни грижи		18

		Спешна медицинска помощ		17

		ОБЩО:		75

Места лекари по области ПЕТА процедура.xlsx
Места лекари по области

		Специалност		Област		Брой места за специализанти (с база за обучение в съответната област), които могат да се финансират

		Акушерство и гинекология		Хасково		2

		Акушерство и гинекология		Кърджали		2

		Анестезиология и интензивно лечение		Видин		1

		Анестезиология и интензивно лечение		Добрич		2

		Анестезиология и интензивно лечение		Кърджали		2

		Анестезиология и интензивно лечение		Перник		1

		Анестезиология и интензивно лечение		Смолян		1

		Вътрешни болести		Смолян		1

		Вътрешни болести		Кърджали		1

		Вътрешни болести		Сливен		1

		Вътрешни болести		Хасково		1

		Вътрешни болести		Бургас		1

		Вътрешни болести		Русе		1

		Вътрешни болести		Велико Търново		1

		Вътрешни болести		Разград		1

		Вътрешни болести		Кюстендил		1

		Вътрешни болести		Ямбол		1

		Вътрешни болести		Пазарджик		1

		Вътрешни болести		Пловдив		1

		Вътрешни болести		Силистра		1

		Детска кардиология		Плевен		1

		Инфекциозни болести		Шумен		1

		Инфекциозни болести		Хасково		2

		Клинична микробиология		Хасково		2

		Клинична микробиология		Смолян		1

		Клинична микробиология		Кърджали		2

		Клинична микробиология		Силистра		1

		Клинична микробиология		Благоевград		2

		Медицинска онкология		Благоевград		3

		Неонатология		Велико Търново		1

		Неонатология		Монтана		1

		Неонатология		Ловеч		1

		Неонатология		Кюстендил		1

		Неонатология		Силистра		1

		Нервни болести		Благоевград		3

		Нуклеарна медицина		Бургас		2

		Образна диагностика		Видин		1

		Образна диагностика		Кърджали		1

		Обща и клинична патология		Търговище		1

		Обща и клинична патология		Хасково		3

		Обща и клинична патология		Сливен		3

		Ортопедия и травматология		Хасково		1

		Ортопедия и травматология		Сливен		1

		Ортопедия и травматология		Силистра		1

		Ортопедия и травматология		Кърджали		1

		Ортопедия и травматология		Разград		1

		Ортопедия и травматология		Монтана		1

		Педиатрия		Перник		2

		Педиатрия		Хасково		3

		Педиатрия		Русе		3

		Педиатрия		Сливен		3

		Педиатрия		Ловеч		2

		Педиатрия		Кърджали		3

		Педиатрия		Смолян		2

		Педиатрия		Кюстендил		2

		Пневмология и фтизиатрия		Добрич		2

		Психиатрия		Разград		3

		Психиатрия		Сливен		4

		Психиатрия		Пазарджик		4

		Психиатрия		Бургас		5

		Психиатрия		Ямбол		3

		Психиатрия		Силистра		3

		Спешна медицина		Хасково		1

		Спешна медицина		Пловдив		3

		Спешна медицина		Кърджали		1

		Съдебна медицина и деонтология		Хасково		1

		Съдебна медицина и деонтология		Бургас		1

		Трансфузионна хематология		Велико Търново		1

		Трансфузионна хематология		Благоевград		3

		Трансфузионна хематология		Бургас		3

		Трансфузионна хематология		Пазарджик		2

		Трансфузионна хематология		Кюстендил		1

		Трансфузионна хематология		Ямбол		1

		Трансфузионна хематология		Търговище		1

		Трансфузионна хематология		Силистра		1

		Трансфузионна хематология		Смолян		1

		Трансфузионна хематология		Сливен		1

		Ушно-носно-гърлени болести		Ямбол		3

		Ушно-носно-гърлени болести		Хасково		3

		Ушно-носно-гърлени болести		Добрич		2

		Физикална и рехабилитационна медицина		Кърджали		3

		Физикална и рехабилитационна медицина		Ловеч		3

		Физикална и рехабилитационна медицина		Търговище		2

		Физикална и рехабилитационна медицина		Силистра		2

		Хирургия		Добрич		3

		Хирургия		Кърджали		3

		Хирургия		Габрово		2

		Хирургия		Хасково		2

		Хирургия		Сливен		2

		Хирургия		Силистра		1

		Хирургия		Перник		1

		Хирургия		Благоевград		2

		Хирургия		Разград		1

		ОБЩО:				165

